|  |  |  |
| --- | --- | --- |
| FRANCÚZSKA REPUBLIKA | | |
|  |  |  |
| Ministerstvo ekologickej transformácie a územnej súdržnosti | | |
|  |  |  |
|  |  |  |

**Vyhláška č. z**

o povinnosti ponúkať na predaj nespracované čerstvé ovocie a zeleninu bez obalov vyrobených úplne alebo čiastočne z plastu

NOR:

***Cieľové publikum:*** *maloobchodné predajne špecializované alebo nešpecializované na predaj ovocia a zeleniny v obchodoch, predajniach a na trhoch.*

***Vec:*** *podmienky vykonávania povinnosti ponúkať na predaj nespracované čerstvé ovocie a zeleninu bez obalov vyrobených úplne alebo čiastočne z plastu.*

***Nadobudnutie účinnosti:*** *vyhláška nadobúda účinnosť na druhý deň po jej uverejnení.*

***Oznámenie:*** *vo vyhláške sa stanovujú podmienky vykonávania ustanovenia uvedeného v zákone z 10. februára 2020 o boji proti odpadu a o obehovom hospodárstve, v ktorom sa stanovuje, že všetky maloobchodné podniky musia predávať nespracované ovocie a zeleninu bez plastových obalov.*

*Stanovuje sa v nej, že toto ustanovenie sa vzťahuje na nespracované čerstvé ovocie a zeleninu, t. j. ovocie a zeleninu predávané v pôvodnom stave alebo podrobené príprave, ako je čistenie, orezávanie, odvodňovanie alebo sušenie.*

*Stanovuje sa v nej aj vymedzenie pojmu plastové obaly. Poskytuje zoznam čerstvého ovocia a zeleniny, na ktoré sa táto povinnosť nevzťahuje, keďže predstavujú riziko znehodnotenia pri hromadnom predaji.*

***Odkazy:*** *environmentálny zákonník upravený vyhláškou možno nájsť vo fáze návrhu, ktorý je výsledkom tejto zmeny, na webovom sídle Légifrance (https://legifrance.gouv.fr).*

**Predsedníčka vlády,**

v súvislosti so správou ministra pre ekologickú transformáciu a územnú súdržnosť,

so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny;

so zreteľom na vykonávacie nariadenie Komisie (EÚ) č. 1333/2011 z 19. decembra 2011, ktorým sa ustanovuje obchodná norma pre banány, pravidlá pre overovania zhody s takýmito obchodnými normami a požiadavky na oznámenia v odvetví banánov;

so zreteľom na zákon č. 2020-105 z 10. februára 2020 o boji proti odpadu a o obehovom hospodárstve, a najmä na jeho článok 77;

so zreteľom na environmentálny zákonník, najmä na jeho článok L. 541-15-10;

so zreteľom na vyhlášku č. 55-1126 z 19. augusta 1955, ktorou sa vykonáva článok L. 214-1 spotrebiteľského zákonníka, pokiaľ ide o obchod s ovocím a zeleninou;

so zreteľom na pripomienky predložené počas verejnej konzultácie uskutočnenej od XX. decembra 2022 do XX. januára 2023 v súlade s článkom L. 123-19-1 environmentálneho zákonníka,

**týmto vyhlasuje:**

**Článok 1**

Oddiel 10 kapitoly I hlavy IV knihy V regulačnej časti environmentálneho zákonníka sa dopĺňa článkom D. 541-334 takto:

*„Článok D. 541-334. – I.* – Na účely článku L. 541-15-10 ods. 16 sa uplatňuje toto vymedzenie pojmov:

1. „Ovocie a zelenina“: rastliny alebo ich časti, ako sú stonky, korene, hľuzy, listy, plody, semená, ktoré sú určené na ľudskú spotrebu, a jedlé huby;

2. „Nespracované čerstvé ovocie a zelenina“: čerstvé ovocie a zelenina, ktorých príprava je v súlade s týmito obmedzeniami:

– obchodné normy uvedené vo vykonávacom nariadení Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny;

– obchodné normy uvedené vo vykonávacom nariadení Komisie (EÚ) č. 1333/2011 z 19. decembra 2011, ktorým sa ustanovuje obchodná norma pre banány, pravidlá pre overovania zhody s takýmito obchodnými normami a požiadavky na oznámenia v odvetví banánov;

* uznesenia prijaté na základe článku 4 vyhlášky č. 55-1126 z 19. augusta 1955, ktorým sa vykonáva článok L. 214-1 spotrebiteľského zákonníka, pokiaľ ide o obchodovanie s ovocím a zeleninou;

3. „Obaly“: nádoba, vonkajší kryt alebo zatváracia nádoba, pokrývajúce celé ovocie a zeleninu alebo ich časť s cieľom vytvoriť predajnú jednotku pre spotrebiteľa a zabezpečiť jej prezentáciu v mieste predaja;

4. „Plastový materiál“: materiál vymedzený v článku D. 541-330 environmentálneho zákonníka.

II. – Ovocie a zelenina predstavujúce riziko zhoršenia kvality pri hromadnom predaji tovaru uvedeného v článku L. 541-15-10 ods. 16 časti III:

– valeriánka poľná, mladé výhonky, aromatické byliny, jedlé kvety, klíčky fazule mungo,

– naklíčené semená,

– zrelé ovocie,

– brusnice, kľukvy, machovky a čučoriedky, maliny, jahody, černice, ríbezle, plody bazy, egreše, bobuľové ovocie, čierne ríbezle a kivi,

 – čakanka,

– huby,

– malé mrkvy,

– špenát a šťaveľ.“

**Článok 2**

S cieľom umožniť likvidáciu zásob obalov možno do 31. decembra 2023 vystavovať na predaj nasledujúce druhy ovocia a zeleniny v obaloch vyrobených úplne alebo čiastočne z plastového materiálu:

* rebrované paradajky, podlhovasté paradajky v tvare srdca, cherry alebo koktailové paradajky (miniatúrne odrody),
* špargľa,
* brokolica,
* skoré zemiaky a mladá mrkva,
* šalát,
* mladá cibuľa,
* skorá repa,
* ružičkový kel,
* zelená fazuľa,
* čerešne,
* hrozno,
* broskyne, nektárinky a marhule.

**Článok 3**

Minister hospodárstva, financií a priemyselnej a digitálnej suverenity, minister poľnohospodárstva a potravinovej suverenity, minister ekologickej transformácie a územnej súdržnosti a štátny tajomník ministra ekologickej transformácie a územnej súdržnosti zodpovedný za ekológiu, sú zodpovední za vykonávanie tejto vyhlášky, ktorá bude uverejnená v *Úradnom vestníku* Francúzskej republiky.

Vypracované dňa